โรงเรียนนายเรือ ประกาศเลื่อนการสอบภาควิชาการ และการสอบรอบสอง ป้องกันการแพร่ระบาดของโรคโควิด -19
พลเรือโท ไกรศรี เกษร ผู้บัญชาการโรงเรียนนายเรือ เปิดเผยว่า ตามที่โรงเรียนนายเรือมีประกาศโรงเรียนนายเรือ ลงวันที่ 15 มกราคม 2564 เรื่องรับสมัครบุคคลพลเรือนเพื่อสอบคัดเลือกเข้าเป็นนักเรียนเตรียมทหารในส่วนของกองทัพเรือ ประจำปีการศึกษา 2564 โดยได้กำหนดการสอบภาควิชาการ ในวันที่ 25 เมษายน 2564 ณ มหาวิทยาลัยธรรมศาสตร์ ศูนย์รังสิต และการสอบรอบสอง ระหว่างวันที่ 3 พฤษภาคม ถึงวันที่  8 พฤษภาคม 2564 นั้น เนื่องจากสถานการณ์ปัจจุบัน ยังพบว่ามีการแพร่ระบาดของโรคติดเชื้อไวรัสโคโรนา 2019 (COVID - 19) หลายพื้นที่ทั่วประเทศ เพื่อเป็นการลดความเสี่ยงต่อการติดเชื้อดังกล่าว โรงเรียนนายเรือ ขอเลื่อนการสอบภาควิชาการและการสอบรอบสองออกไปก่อนโดยไม่มีกำหนด จนกว่าสถานการณ์การแพร่ระบาดจะคลี่คลายโรงเรียนนายเรือ จะประกาศแจ้งวัน เวลา สถานที่สอบให้ทราบอีกครั้ง ที่เว็บไซต์โรงเรียนนายเรือ http:/www.rtna.ac.th หรือเว็บไซต์กองทัพเรือ https:/www.navy.mi.th หรือสอบถามรายละเอียดเพิ่มเติมได้ที่ หมายเลขโทรศัพท์ 024753995 , 0 24757435 ในระหว่างเวลา 08.00 น.- 16.00 น. ทุกวันราชการ